Lav et referat af nedenstående tekst:

Tekst:
Fem nordjyske folketingspolitikere var onsdag inviteret til møde hos regionsrådsformand Ulla Astman for at drøfte, hvordan man bedst muligt kan sikre den fremtidige sygehusdrift i Thisted. - Situationen er alvorlig, når vi ikke kan fastholde den akutte kirurgi på sygehuset i Thisted. Selv om vi taler om en mindre del af sygehuset, så er det alvorlig situation for de mennesker, det drejer sig om, siger formanden for regionsrådet, Ulla Astman (Soc.Dem.). I oktober blev der lukket for akutkirurgi på sygehuset i byen på grund af lægemangel. Og det var netop problemet med at tiltrække nye, kvalificerede læger til Thisted, som mødedeltagerne i dag skulle drøfte. - Vi kan ikke knipse med fingrene, og så pludselig står der 200 nye læger, men vi kan lave de strukturændringer, der gør, at de praktiserende læger får større tilknytning til sygehuset, så på den måde at få lavet en fødekæde ind til vores sygehus, siger det nordjyske folketingsmedlem, Simon Kollerup (Soc.Dem.).

Referat:
De første spæde skridt mod en permanent sikring af sygehuset i Thisted blev i dag taget i Regionshuset i Aalborg